पाएं अपने शहर की ताज़ा ख़बरें और फ्री ई-पेपरडाउनलोड करें
बस्तर जिले में शनिवार को पहली बार एक्टिव मरीजों की संख्या 14 सौ के पार पहुंच गई है कोरोना संक्रमणकाल की शुरुआत से लेकर अब तक यह पहला मौका है जब जिले में एक साथ 14 सौ मरीज एक्टिव हो गए हैं। पिछले साल भी कोरोना जब अपने पूरे चरम पर था तब भी एक्टिव केस की संख्या एक हजार के ऊपर नहीं पहुंची थी। इसके अलावा जिले में लॉकडाउन को शनिवार को 15 दिन पूरे हो गए हैं। लॉकडाउन लगने के बाद से जिले में 3392 लोग पॉजिटिव मिले हैं याने कि लॉकडाउन के दौरान हर दिन औसत 226 नए मरीज मिले हैं। यही नहीं लॉकडा़उन के दौरान मेडिकल कॉलेज में 40 लोगों की मौत भी कोरोना पॉजिटिव होने के बाद इलाज के दौरान हो गई है। जानकारों का मनाना है कि लॉकडाउन लगाने की वजह से ही संक्रमितों की हर दिन की औसत संख्या 226 में रुकी हुई है यदि लाॅकडाउन नहीं लगाया गया होता तो यह आंकड़ा दोगुना हो जाता।
कलेक्टर ने इंतजाम देखे
मेडिकल कॉलेज में अभी ओपीडी व कई वार्डों में इलाज बंद कर दिया गया है ऐसे में मरीजों के इलाज की व्यवस्था महारानी हॉस्पिटल में की गई है। शनिवार को बस्तर कलेक्टर रजत बंसल महारानी हॉस्पिटल पहुंचे। यहां पहुंचने के बाद उन्होंने सीधे भर्ती मरीजों से जानकारी ली।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva zho_Hant eng_Latn